Ledevoordele - AfriForum Voordele vir Lede | Vakansie Voordele
AfriForum betoon sy dank teenoor sy lede deur die volgende voordele aan hulle beskikbaar te stel:
AfriForum-lede geniet 20%-korting op verblyf by Leriba Hotel. Bespreek by 012 660 3300.
Besoek Leriba Hotel se webblad by www.leriba.co.za vir meer inligting.
Santana-vakansiewoonstelle is loopafstand van Margate se hoofstrand geleë, met ’n goed versorgde tuin wat jou daarheen lei. AfriForum-lede kwalifiseer vir 20%-korting op besprekings. Die tariewe is op Santana se webtuiste by www.santana.co.za beskikbaar. Kontak Santana by 039 312 2443 om te bespreek. Bepalings en voorwaardes geld.
AfriForum-lede betaal minder vir meer veiligheid danksy Ctrack-ooreenkoms. Die ooreenkoms wat AfriForum onlangs met Ctrack, een van Suid-Afrika se grootste voertuigopsporings- en vlootbestuursmaatskappye, onderteken het, beteken dat AfriForum-lede in die toekoms op goeie afslag op die premies van hul voertuigopsporingstelsels kan aandring.
Aan de Vliet-gesinsvakansieoord
AAN DE VLIET-GESINSVAKANSIEOORD is 8 km vanaf Hazyview en slegs 15 km vanaf die KRUGERWILDTUIN.
Die oord is in die hart van die skilderagtige Panorama-roete in Mpumalanga geleë. Daar is talle bekende toeriste-aantreklikhede binne 60 km vanaf Aan de Vliet, wat aan besoekers die geleentheid bied om hierdie wonders te besoek en betyds “tuis” te wees om te ontspan en die dag met ’n tradisionele braai by hul akkommodasie-eenheid af te sluit.
Die oord beskik oor ’n swembad, vlugbalbaan en speelterrein vir kinders. Aan de Vliet se sekuriteit is onlangs opgeknap en die oord word deur ’n sekuriteitsfirma gemonitor om gemoedsrus te verseker.
*Paasnaweek en Desember uitgesluit.
+27 87 802 1500 / info@aandevliet.co.za
Omdat jou persoonlike veiligheid vir die organisasie belangrik is, kry jy en jou gesin as deel van jou lidmaatskap GRATIS toegang tot die AfriForum 911-nooddiens. Besoek gerus www.afriforum911.co.za om vir die diens te registreer. Vir registrasiedoeleindes gaan jy jou lidmaatskapnommer benodig. Beide jou ledekaart en 911-bandjie sal aan jou gepos word.
Tydskrif en nuusbrief
Jy sal die Forum (www.forumtydskrif.co.za), AfriForum se gedrukte tydskrif, kwartaalliks per pos ontvang asook die weeklikse elektroniese nuusbrief, die Vonkpos. Hiérdie leesmateriaal sal jou op hoogte hou van al AfriForum se aktiwiteite.
Lede van AfriForum ontvang 20%-afslag op akkommodasie wat by die gewilde Kokoriba Wildreservaat aangebied word. Besoek gerus www.kokoriba.co.za vir meer inligting. (Bepalings en voorwaardes geld.)
AfriForum bied ŉ gratis GPS-toepassing aan alle lede en hulle vriende. Die GPS-toepassing is gratis beskikbaar vir Android- en Apple-slimfone by die betrokke App Store of Google Play Store.
AfriForum-lede ondersteun mekaar. Besoek www.afrivriendelik.co.za om deel van die AfriNetwerk-besigheidsgids te word. Kontak Sanderien van der Walt by 012 644 4485 (bylyn 246 of 250) of by afrivriendelik@afriforum.co.za. Bepalings en voorwaardes geld.